open-index/open-wikipedia-markdown huggingface dataset:
סינתזה מוחלטת

**סינתזה מוחלטת** או **סינתזה טוטלית** (באנגלית: **Total synthesis**) היא סינתזה כימית של מולקולה מורכבת, בדרך כלל חומר טבע, מחומרי גלם פשוטים, וזמינים מסחרית. 

באופן היסטורי, הסינתזה המוחלטת התפתחה בד בבד עם הכימיה האורגנית, ושימשה כבמה מרכזית להצגה של מגיבים חדשים, תגובות אורגניות ומתודולוגיות סינתטיות. 

פיתוח של תהליך סינתטי מוחלט, מצריך ידע רב ומעמיק במדע הכימיה האורגנית, בדגש על תגובות אורגניות, טכניקות אנליטיות לזיהוי והפרדה של חומרים, היבטים סטריאוכימיים, שיקולים קינטיים ותרמודינמיים, ובמידה רבה מאוד, יצירתיות וכושר המצאה. בשל כך, הסינתזה המוחלטת, נחשבת בעיני רבים, כפסגה של מדע הכימיה האורגנית. 

## מטרות
מטרת הסינתזה המוחלטת היא לייצר באופן מלאכותי (סינתטי) מולקולה מורכבת בעלת חשיבות מסחרית, כגון תרופות. בדרך כלל, מולקולת המטרה של הסינתזה המוחלטת תהה חומר טבע שזוהה ובודד ממקור ביולוגי.

היתרון שבביצוע סינתזה מוחלטת עשוי להיות מסחרי, שכן לעיתים קרובות, המקור הביולוגי לחומר הטבע אינו מסוגל לספק את הביקוש לחומר זה, בהיבט של כמות החומר המיוצרת או הקושי הכרוך בבידודו והפקתו מהמקור הביולוגי.

מטרות נוספות, של הסינתזה המוחלטת, עשויה להיות פיתוח שיטות לזיהוי מבנה ופעילות של חומרים, או כחלק מבחינה של תגובה סינתטית חדשה.

## תכנון
בדרך כלל מולקולות המטרה של הסינתזה האורגנית הן בעלות מורכבות כימית גבוהה, הבאה לידי ביטוי בכמות הגבוהה של האטומים במולקולה, בריבוי של קבוצות פונקציונליות ובנוכחות של מרכזים כיראליים רבים. סיבות אלו, מחייבות תכנון קפדני וייסודי של הסינתזה (ראו אנליזה רטרו-סינתטית), תוך תשומת לב רבה לכמות השלבים הכוללת ולניצולת הכימית של כל שלב, ובנוסף יש חשיבות קריטית ליכולת לבצע תגובות אסימטריות, או תגובות בעלות עודף אננטיומרי מובהק (ראו סינתזה אסימטרית).

## דוגמאות
**הסינתזה המוחלטת של [[מורפין]]**לא ממוסגר|80x80 פיקסלים **(על ידי Kenner Rice):**

**הערה:** ייצור תעשייתי של מורפין (ושאר נגזרותיו) נעשה בשיטה חצי-סינתטית כשחומר הגלם מופק מפרחי האופיום. הסיבה לכך, קשורה לכלכליות של התהליך הסינתטי המוחלט.
לא ממוסגר|900x900 פיקסלים

**הסינתזה המוחלטת של Oseltamivir** לא ממוסגר|120x120 פיקסלים **תרופה אנטי ויראלית לטיפול ב[[שפעת]] - המיושמת באופן תעשייתי:**

לא ממוסגר|900x900 פיקסלים

## ראו גם
* סינתזה אורגנית
* אנליזה רטרו-סינתטית
* חומר טבע
## קישורים חיצוניים

* סינתזה מוחלטת של מגוון מולקולות
* ארכיון סינתזה מוחלטת, באתר synArchive

## הערות שוליים

2017 10
קטגוריה:סינתזה אורגנית
הר בלפור

**הר בלפור** (באנגלית: **Mount Balfour**) הוא הר הממוקם על קו פרשת המים של אמריקה, בגבול בין פרובינציית קולומביה הבריטית ופרובינציית אלברטה בקנדה. ההר נמצא ברכס ואפוטיק בהרי הרוקי הקנדיים, גובה הפסגה 3,284 מטרים מעל פני הים והיא הפסגה ה-71 בגובהה באלברטה, וה-113 בגובהה בקולומביה הבריטית.

שמו של ההר ניתן לו על ידי ג'יימס הקטור בשנת 1859 והוא נקרא על שם פרופסור ג'ון האטון בלפור, הבוטנאי הסקוטי, והמורה באוניברסיטת אדינבורו, בה הקטור למד. השם אומץ רשמית ב-30 ביוני 1900. על שמו של בלפור נקרא גם מעבר בלפור.

הראשונים שטיפסו על ההר היו סי. אל. נויס (C.L. Noyes), סי. אס. תומפסון (C.S. Thompson), ג'י. אם. ויד (G.M. Weed), ממועדון הטיפוס האפאלאצ'י (Appalachian Mountain Club), בשנת 1898.

## קישורים חיצוניים

* הר בלפור באתר ממשלת קולומביה הבריטית
* תיאור הר בלפור באתר peakfinder

## הערות שוליים

קטגוריה:קו פרשת המים של אמריקה
בלפור
בלפור
בלפור
שו ג'יאיין

**שׁוּ גִ'יַאיִין** (בסינית: **许家印**; באנגלית: **Xu Jiayin**; נולד ב-9 באוקטובר 1958), או **הואי קא יאן** בקנטונזית, הוא מיליארדר סיני, יזם נדל"ן, מקים ויושב ראש קבוצת אוורגרנדה.

נולד ב-1958 בעיר  שבמחוז חנאן. התקבל ללימודים גבוהים, ובהמשך הגיע למשרת ניהול בחברה ממשלתית שעסקה ביצור פלדה. ב-1996 הפך ליזם בשוק הפרטי והקים את מה שיהיה לימימ קבוצת אוורגראנד באזור הכלכלי המיוחד שנג'ן.

הוא מחזיק המניות הגדול ביותר של הקבוצה, המנהלת יותר מ-700 פרויקטים ביותר מ-240 ערים ברחבי סין כולל בייג'ינג, שאנגחאי, גואנגג'ואו ושנג'ן.

באוקטובר 2017, לפי מדד רשימת העשירים הורון, הוא קפץ למקום הראשון בעשירי סין עם הון מוערך של 43 מיליארד דולר.

חבר בוועידה הפוליטית העממית המייעצת של העם הסיני.

## החיים האישיים
הוא נשוי עם שני ילדים וגר במרכז גואנגג'ואו.

## הערות שוליים

קטגוריה:מיליארדרים סינים
קטגוריה:אנשי עסקים סינים
קטגוריה:סינים שנולדו ב-1958
שון אוונס

**שון פרנסיס אוונס** (באנגלית: **Shaun Francis Evans**; נולד ב-6 במרץ 1980) הוא שחקן אנגלי, הידוע בעיקר מהופעתו בדמות אנדוור מורס הצעיר בסדרת הדרמה של רשת ITV "אנדוור".

## ביוגרפיה
משפחתו של אוונס היא מצפון אירלנד. אוונס נולד וגדל בליברפול, שם עבד אביו כנהג מונית ואמו עבדה בבית חולים. יש לו אח מבוגר ממנו ב-11 חודשים. אוונס קיבל מלגת לימודים לסיינט אדוארדס קולג, ולמד שם בין השנים 1991 ל-1998. שם החל לשחק בהפקות תיאטרון של בית הספר.

הוא סיים קורס בתיאטרון הלאומי לנוער, ואחר כך עבר לגור בלונדון כשהיה בן 17–18 ללמוד בבית ספר גילדהול למוזיקה ודרמה.

## קריירה
תפקידו הגדול הראשון של אוונס היה בשנת 2002 בתפקיד המורה לצרפתית ג'ון פול קיטינג בעונה השנייה של סדרת הדרמה-קומית "מורים" של ערוץ 4. הופעת הבכורה שלו בקולנוע הייתה שנה אחר כך בסרט "The Boys from County Clare" לצדם של ברנרד היל, קולם מיני ואנדראה קור. עוד הופיע על המסך בסרטים "להיות ג'וליה", "The Situation", "קאשבק", "הנעלמים", "Telstar: The Joe Meek Story", "בוי A", "הנסיכה קאולני", וסרט האימה של קלייב ברקר "Dread".

ב-2002 הופיע אוונס בדוקו-דרמה הטלוויזיונית "The Project". ב-2005 גילם את רוזן סאותהמפטון במיני-סדרה "המלכה הבתולה" ששודר ברשת PBS בארצות הברית בנובמבר אותה שנה, וב-BBC בינואר 2006. בתיאטרון הופיע אוונס במחזה זוכה הפרסים "Blue/Orange" מאת ג'ו פנהול. עוד בטלוויזיה שיחק בסדרת הפשע "Murder City", בסדרה "אפר לאפר" של ה-BBC, ובדרמה בת ארבעה חלקים "The Take" המבוססת על רומן מאת מרטינה קול. ב-2007 כיכב אוונס בסרט "Sparkle" לצדם של בוב הוסקינס וסטוקרד צ'אנינג. הוא גילם את דמותו של קורט קוביין במחזה "קורט וסיד" מאת רוי סמיילס בתיאטרון טרפלגר סטודיוס לצדם של דני דייר וסיד וישס, הבסיסט של להקת סקס פיסטולס.

ב-2012 שיחק אוונס בתפקיד דניאל, עורך דין מתלמד, בדרמה המשפטית של ה-BBC "הגלימה" לצדה של מקסין פיק, וכיכב בסדרת המתח "The Last Weekend" של רשת ITV.

בינואר ופברואר 2015 כיככ אוונס בתפקיד "אלכס" במחזה "Hello/Goodbye" מאת פיטר סאוטר לצדה של מירנדה רייסון ששיחקה בתפקיד מושא אהבתו "ג'ולייט".

;אנדוור
מאז 2012 מגלם אוונס את דמותו הצעירה של המפקח מורס בסדרה "אנדוור", שמתמקדת בתחילת הקריירה של הבלש. הפרק הראשון בסדרה שודר ב-2 בינואר 2012. עד שנת 2020 הוזמנו והופקו על ידי רשת ITV שבע עונות של הסדרה, והוזמנה גם עונה שמינית.

## פילמוגרפיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי בית הספר גילדהול למוזיקה ודרמה
קטגוריה:שחקני תיאטרון אנגלים
קטגוריה:אנגלים שנולדו ב-1980
איילת פישבך

**איילת פישבך** (Fishbach) היא פסיכולוגית ישראלית, חוקרת כלכלה התנהגותית, פרופסור בבית הספר למנהל עסקים באוניברסיטת שיקגו.

## ביוגרפיה
פישבך נולדה וגדלה בקיבוץ יגור. השלימה תואר ראשון בפסיכולוגיה ובחינוך באוניברסיטת תל אביב (1992) והמשיכה לתואר שני (1995) ולתואר שלישי (1999) בפסיכולוגיה באותה אוניברסיטה, כולם בהצטיינות יתרה. לאחר פוסט-דוקטורט באוניברסיטת מרילנד (2000–2002) הצטרפה כחברת סגל לקבוצת הכלכלה ההתנהגותית של ריצ'רד ת'יילר בבית הספר למנהל עסקים של אוניברסיטת שיקגו. בשנת 2009 הועלתה לדרגת פרופסור.

מחקרה עוסק במוטיבציה ובשליטה עצמית בתחומים של מכון כושר, מתן תרומות ובסבלנות.

## קישורים חיצוניים
*עמוד מרצה באתר אוניברסיטת שיקגו
*
*

קטגוריה:כלכלניות ישראליות
קטגוריה:כלכלנים ישראלים
קטגוריה:סגל אוניברסיטת שיקגו
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:סגל המכללה האקדמית תל אביב-יפו
קטגוריה:פסיכולוגיות ישראליות
קטגוריה:פסיכולוגים ישראלים
קטגוריה:חוקרי כלכלה התנהגותית
קטגוריה:יגור: אישים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
הר פילד (קולומביה הבריטית)

250px|ממוזער|הר פילד, אוגוסט 2009.
**הר פילד** (באנגלית: **Mount Field**) הוא הר הממוקם כ-10 קילומטרים מהעיר פילד בפרובינציית קולומביה הבריטית בקנדה. ההר שוכן בהרי הרוקי הקנדיים, בשטח הפארק הלאומי יוהו. ממוקם ליד העיירה פילד, הר פילד מתנשא לגובה של כ-1300 מטר מעל העמק הפך לאתר טיפוס הרים קלאסי בהרי הרוקי. הפסגה שלו מתנשאת לגובה 2635 מ' מעל פני הים.

## היסטוריה
אתר פצלי ברג'ס ממוקם מתחת לרכס המקשר בין הר פילד לבין הר ואפטה.

### מקור השם
שמו של ההר ניתן לו בשנת 1884, והוא נקרא על שם סירוס וסט פילד, אשר הקים את קו הטלגרף האטלנטי הראשון בשנת 1858, והיה אורח של הרכבת הפסיפית קנדית, בטקס קריאת תחנת רכבת, וההר הסמוך על שמו. השם אומץ רשמית ב-1 במרץ 1904.

## קישורים חיצוניים
* הר פילד באתר ממשלת קולומביה הבריטית
* תיאור הר פילד

## הערות שוליים

פילד
קטגוריה:הפארק הלאומי יוהו
פטר אוניקאצ'י

**פטר סמואל אוניקאצ'י** (באנגלית: **Peter Samuel Onyekachi**; נולד ב-6 במאי 1994) הוא כדורגלן ניגרי/ישראלי המשחק בהפועל נוף הגליל בעמדת החלוץ.

## קריירה
אוניקאצ'י התחיל את הקריירה שלו בקבוצת אביה ואריורס.

לקראת עונת  חתם באנימבה אבה. ב-15 בפברואר 2015 אוניקאצ'י ערך את הופעת הבכורה שלו בקבוצה בניצחון 3–0 נגד בפלס דה בורגו במסגרת מוקדמות ליגת האלופות האפריקאית. במשחק זה גם כבש את שער הבכורה שלו בקבוצה.

ב-14 באוגוסט 2017 חתם בהפועל עכו מליגת העל. אוניקאצ'י רשם 31 משחקי ליגה במדי עכו ולא כבש אף שער.

ב-18 ביולי 2018 חתם בהפועל כפר סבא, בה שיחק עונה אחת והיה שותף לחזרה של הקבוצה לליגת העל.

ב-7 במרץ 2020, חתם בסונג לאם נגהה אן מליגת העל הווייטנאמית. ב-14 באוקטובר 2021 חתם בהפועל פתח תקווה. בשנת 2022 חתם בהפועל ניר רמת השרון. ב-16 בינואר 2024 הושאל לעירוני קריית שמונה עד לסיום העונה.ב-4 בספטמבר 2024 חתם בהפועל עכו.ב-15 ביולי 2025 חתם בהפועל נוף הגליל.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:אבה: כדורגלנים
קטגוריה:כדורגלני הפועל עכו
קטגוריה:כדורגלני הפועל כפר סבא
קטגוריה:כדורגלני הפועל פתח תקווה
קטגוריה:כדורגלני הפועל רמת השרון
קטגוריה:כדורגלני עירוני קריית שמונה
קטגוריה:ספורטאים ניגרים בישראל
קטגוריה:ספורטאים זרים בווייטנאם
קטגוריה:כדורגלנים זרים בישראל
קטגוריה:ניגרים שנולדו ב-1992
יעירוני רעיוני

השיר **יעירוני רעיוני** הוא שיר חצות שחיבר רבי יהודה הלוי. בשיר מתוארת תפילת חצות ליל שנעשית מתוך ערגה לקרבת ה', "לחזות בנועם ה' ולבקר בהיכלו", ובה שוטח המתפלל את תחנוניו ואת שבח הבורא. העונג שלו בתפילתו כה גדול עד שהוא מבקש מהלילה להימשך ומהבוקר להתאחר.

באקרוסטיכון השיר נרמז שם המחבר, יהודה. החריזה היא בסירוג השורות.

הפיוט משמש כפתיחה לאשמורות (הסליחות) שנוהגים לומר יהודי תימן בחודש אלול ובעשרת ימי תשובה. כמו יתר האשמורות זכה שיר זה לפירוש מאת הרב יחיא צאלח.

הראי"ה קוק כתב שיר זה בפנקסיו בנוסח שונה מעט, נוסח שהודפס גם בסידורו עולת ראי"ה והיה מושר על ידו בחצות הלילה בליל הושענא רבה ובליל שבועות, בסיום שמחת בית השואבה ובסיום ההקפות השניות. השינוי העיקרי בנוסח הראי"ה הוא במילה הראשונה - בנוסח הראי"ה השיר נפתח במילים **ישאלוני רעיוני**.

לשיר קיים לחן מסורתי אצל יהודי תימן, וכן לחן של הראי"ה קוק שנרשם על ידי מאיר שמעון גשורי וגרסה דומה אך שונה במקצת שהרב הנזיר הנחיל לתלמידיו ולבנו.

## קישורים חיצוניים

* יעירוני רעיוני, בביצוע איתמר מדינה ואדיר ושדי, באתר יוטיוב
* יעירוני רעיוני, באתר הספרייה הלאומית
* זאב קיציס, ישאלוני רעיוני – גרסת הרב קוק, באתר הפיוט והתפילה
* 
* השיר ישאלוני רעיוני מתוך "קבצים בכתב יד קדשו" של הרב קוק, בוויקיטקסט

## הערות שוליים

קטגוריה:שירי יהודה הלוי
קטגוריה:סליחות
קטגוריה:יצירות עם אקרוסטיכון
עוגה (סרט)

**עוגה** הוא סרט דרמה אמריקאי משנת 2014, בבימויו של דניאל בארנס, על פי תסריט של פטריק טובין, ובכיכובם של ג'ניפר אניסטון, אדריאנה בראסה, פליסיטי האפמן, ויליאם ה. מייסי, אנה קנדריק, וסאם וורת'ינגטון. הוא הוקרן לראשונה בפסטיבל הקולנוע הבינלאומי של טורונטו.

הופעתה של אניסטון זכתה לשבחים ומועמדויות לפרס גילדת שחקני המסך ופרס גלובוס הזהב.

## תקציר העלילה
קלייר בנט (ג'ניפר אניסטון) היא אישה המתמודדת עם התוצאות של תאונה שהרגה את בנה והותירה אותה נכה חלקית בגלל כאב כרוני. קלייר לא מתמודדת טוב במיוחד עם זעמה וכאבה הפיזי והרגשי, וגורמת להתרחקות של כל מי שקרוב אליה – בעלה עוזב, חבריה מפסיקים לבוא, ואפילו קבוצת התמיכה לכאב כרוני מרחיקה אותה משורותיה. היחידה שנותרת עמה היא סילבנה (בראסה), הסייעת וסוכנת הבית של קלייר, הנאמנה לה מאוד. מאז התאונה, קלייר לא מעזה לשבת זקוף במכונית שלה, אז סילבנה מסיעה אותה לכל מקום. סילבנה מתקשה, אך מצליחה להתמודד עם השתייה, הכדורים, ואי היציבות הרגשית של קלייר.

כשאישה מקבוצת התמיכה, נינה קולינס (קנדריק), מתאבדת – קלייר מפתחת אובססיה, ומתחילה לחקור אודותיה, ולדמיין שיחות עמה כשהיא תחת השפעת התרופות. דרך מניפולציה של חברה נוספת מהקבוצה, אנט (האפמן), היא מקבלת את כתובתה של נינה, והולכת לביתה. שם היא מתיידדת עם בעלה של נינה, רוי (וורת'ינגטון), ובנם.

דרך יחסיה עם הסובבים אותה, שכל אחד מהם גם חווה אובדן או טראומה, וכן חוו עימות או פגיעה מולה – קלייר בוחנת את גבולות החיים והמוות, התמודדות עם כאב והתמכרות, אובדנות, שברון לב וכן גאולה. היא פוסעת בדרך לתיקון יחסיה וחייה, וכך גם משפחתה, ומשפחתה של נינה.

## השחקנים

## ביקורת
הסרט זכה לביקורות מעורבות מהמבקרים. באתר Rotten Tomatoes, הסרט מחזיק דירוג של 48% על סמך 112 ביקורות, עם דירוג ממוצע של 5.8/10. על פי הקונצנזוס באתר ,"ב'עוגה',* *ג'ניפר אניסטון עושה את המרב עם ההזדמנות שהתמהמהה לבוא, לבחון את היכולות הדרמטיות שלה, אך הסרט לוקה בעומק ובחום הנדרשים כדי להמליץ על הסרט, חוץ מאשר לאוהדים הנלהבים ביותר שלה." באתר Metacritic, לסרט יש ציון של 49 מתוך 100, בהתבסס על 34 מבקרים, ציון שמשמעותו "ביקורות מעורבות או ממוצעות".

בהקרנת הבכורה בפסטיבל טורונטו, צוות השחקנים קיבל תשואות בעמידה. ההופעות של ג'ניפר אניסטון ואדריאנה בראסה זכו לשבחים זוהרים מחלק מהמבקרים. פיט המונד ב-*Deadline *תיאר את ביצועיה של אניסטון כ"טובים באופן קורע לב... באמת שאין טריקים בהופעה הזו. זה חי, אמיתי, נוקב ובלתי צפוי." קלייטון דייוויס, מ-Awards Circuit, תיאר את משחקה של אניסטון כ"הביצועים הטוב ביותר של שחקנית השנה... הופעתה של אניסטון היא משהו שרוב השחקניות מתפללות שיוכלו להגיע אליו, אך לא מתקרבות." בביקורת שלו ב-HitFix, גרגורי אלווד כתב כי "אניסטון גורמת לך להאמין בכאבה של קלייר. היא גורמת לך להאמין שהדמות הזאת הגיעה לנקודת השפל, ושרק היא יכולה למשוך את עצמה משם. אין סצנת אוסקר. אין התקף בכי מאסיבי. זוהי הופעה שלמה מההתחלה ועד הסוף, ומגיע לה את השבחים הראויים על כך." שרי לינדן, בלוס אנג'לס טיימס, דיבר בשבח הפיזיקליות שבהופעתה של אניסטון, והתזמון המושלם בו העבירה את ההומור השחור של הדמות.

## פרסים

## קישורים חיצוניים
* 
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 2014
קטגוריה:סרטי דרמה אמריקאיים
קטגוריה:סרטים באנגלית
קטגוריה:סרטים על התאבדות
חומר טבע

**חומר טבע** או **חומר טבעי** הוא תרכובת המיוצרת באופן טבעי על ידי יצורים חיים. בדרך כלל, הכוונה לתרכובות אורגניות או אורגנו-מתכתיות המיוצרות בגופן של צמחים, חיידקים, פטריות וחיות, שעברו ברירה מלאכותית. חומר טבע עשוי להיות מיוצר בצורה סינתטית או חצי-סינתטית על ידי האדם, ועדיין החומר הסופי ייקרא בשם חומר טבע, כלומר, הכינוי חומר טבע ניתן לחומר עצמו, ולא לאופן ההפקה שלו.

לחומרי טבע נודעת חשיבות רבה במחקר המודרני, בשל היותן מקור לתרכובות בעלות חשיבות ביולוגית, רפואית ומסחרית לאדם.

## סיווג חומרי טבע
### מסלול [[מטבוליזם|מטבולי]]
* מטבוליזם ראשי
* מטבוליזם משני

### מבנה
* חומצות אמינו, פפטידים וחלבונים
* פחמימות
* גליקוזידים
* ליפידים, שומנים וחומצות שומן
* אחר (תרכובות ארומטיות והטרוציקליות)

### מקור
* חומרים המתקבלים מיצורים פרוקריוטים (כגון: חיידקים)
* חומרים המתקבלים מיצורים איקריוטים (כגון: פטריות, צמחים, חיות)

## בידוד, וזיהוי חומרי טבע
בידוד חומרי טבע ממקורות ביולוגים נעשה, לרוב, בשיטות פיזיקליות או כימיות כגון: מיצוי, סינון, סירכוז, גיבוש מחדש וזיקוק. אחת הטכניקות העיקריות היא הכרומטוגרפיה, בדגש על כרומטוגרפיית עמודה, וכרומטוגרפיית נוזל בלחץ גבוה.

לאחר שהחומר בודד וטוהר, ניתן לבצע כמה בדיקות אנליטיות שמטרתן זיהוי מוחלט של מבנה החומר, וביניהן: ספקטרוסקופיית תהודה מגנטית גרעינית (NMR) - בדגש על HNMR, CNMR.

בדרך כלל משולבים מספר בדיקות אנליטיות מקדימות, על מנת להקל על פענוח המבנה: כגון: ספקטרוסקופיית מסה, ספקטרוסקופיית תת-אדום וספקטרוסקופיית על-סגול ואור נראה.

עבור מולקולות גדולות ומורכבות יותר, ייתכן ויהיה צורך בטכניקות אנליטיות אחרות או נוספות.

## דוגמאות

## בתעשייה
ייצור חומרי טבע עשוי להיות בצורה מלאכותית, כפי שנעשה בתהליך הסינתזה המוחלטת - שהיא מענפיה החשובים של הסינתזה האורגנית.

או לחלופין בתהליכים מלאכותיים למחצה, המיושמים בבסיסה של הביוטכנולוגיה.

## ראו גם
* סינתזה מוחלטת
* ביוטכנולוגיה

## קישורים חיצוניים

* 

## הערות שוליים

2017 10
קטגוריה:תרכובות אורגניות
מעבר קיקינג הורס

250px|ממוזער|ציור משנת 1887, המתאר את הרכבת הקנדית הפסיפית עוברת במעבר קיקינג הורס.
**מעבר קיקינג הורס** (באנגלית: **Kicking Horse Pass** - "מעבר הסוס הבועט") הוא מעבר הרים גבוה (גובהו 1,627 מטרים מעל פני הים) החוצה את קו פרשת המים של אמריקה, בהרי הרוקי הקנדיים, בגבול בין הפארק הלאומי באנף בפרובינציית אלברטה והפארק הלאומי יוהו בפרובינציית קולומביה הבריטית בקנדה. האתר נחשב אתר היסטורי לאומי של קנדה, מאחר שנבנה בו קו הרכבת הקנדית הפסיפית, בין העיירה לייק לואיז באלברטה לבין העיירה פילד בקולומביה הבריטית. תוואי זה נבחר בשנת 1880, תוך העדפתו על תוואי צפוני יותר, שאמור היה לעבור דרך מעבר ילוהד.
במעבר ההרים נמצא נחל דיווייד (Divide Creek) הייחודי בכך שהוא מתפצל לשני עברי קו פרשת המים של אמריקה.

## היסטוריה
המעבר נחקר לראשונה על ידי חוקרים אירופאים בשנת 1858. הייתה זו משלחת פאליסר, בראשות קפטן ג'ון פאליסר שחקרה את מעבר ההרים, ונתנה לה את שמו.

### מקור השם
מקור שמו של מעבר קיקינג הורס, ונהר קיקינג הורס העובר בו, באירוע בו חוקר הטבע והגאולוג ג'יימס הקטור קיבל בעיטה מסוסו בעת שסייר באזור.

### תוואי הרכבת הקנדית הפסיפית
מסלול הרכבת המקורי שהוקם במעבר עבור מסילת הרכבת הקנדית הפסיפית היה בין פסגת המעבר לבין אגם ואפטה והעיירה פילד נודע, בשל השיפוע החד של (שיפוע של 4.5%) בשם "הגבעה הגדולה" - קו הרכבת התלול ביותר באמריקה הצפונית.

עקב תדירות התאונות הגבוהה, והעלות הגבוהה שנדרשה עקב חיבור מנועי עזר בטיפוס הרכבת במעלה הגבעה הגדולה, הוחלט על הקמת שתי מנהרות ספירליות, ואלה החליפו בשנת 1909 את המסלול הישיר. אמנם המנהרות האריכו את המסלול במספר קילומטרים, אולם הם הורידו את שיפוע המסילה לשיפוע של 2.2%.

בשנת 1962 נבנה דרך המעבר הכביש המהיר הטרנס-קנדי. בעוברו דרך מעבר ההרים מגיע הכביש לנקודתו הגבוהה ביותר בקנדה - גובה 1,643 מטרים.

## גלריית תמונות

Kicking Horse Pass BC AB on the Trans Canadian Highway August 2013.jpg|מבט מזרחה ממעבר קיקינג הורס לעבר הכביש המהיר הטרנס קנדי
File:Spiral Tunnels 1908 Kodak.jpg|המנהרות הספירליות של הרכבת הקנדית פסיפית, שנת 1908


## ראו גם
* נהר קיקינג הורס
* אתר הנופש קיקינג הורס

## קישורים חיצוניים

* מעבר קיקינג הורס, באטלס הרכבות של אלברטה
* מעבר קיקינג הורס במרשם האתרים ההיסטוריים של קנדה
* 
* 

## הערות שוליים

קטגוריה:הפארק הלאומי באנף
קטגוריה:קו פרשת המים של אמריקה
קטגוריה:אלברטה: אתרי מורשת היסטוריים לאומיים
קטגוריה:קולומביה הבריטית: אתרי מורשת היסטוריים לאומיים
קטגוריה:הפארק הלאומי יוהו
קיקינג הורס
קיקינג הורס
קטגוריה:הרכבת הקנדי פסיפית
ליילנד משאית בנזין שנת 1904

**ליילנד משאית בנזין שנת 1904** (באנגלית: Leyland petrol road waggon) היא משאית פתוחה המונעת על ידי בנזין אשר יוצרה בבריטניה על ידי יצרנית המכוניות "ליילנד" (שם מלא: "BritishLeylandMotor Corporation") הבריטית בין השנים 1904–1906.

בשנים הראשונות לאחר שנוסדה, חברת "ליילנד", החברה הייתה קרויה "Lancashire Steam Motor Company". בשנת 1907 שונה שם החברה ל-"Leyland Motors ".

## ליילנד משאית בנזין שנת 1904
דגם ה-"ליילנד משאית בנזין שנת 1904" היה דגם הרכב הראשון של "ליילנד" שמנועו היה מסוג מנוע בעירה פנימית, אשר מנועו תודלק על ידי בנזין.

הדגם יוצר לאחר שהרשויות הבריטיות העלו את המהירות המותרת לרכבי מנוע ל-6.4 קמ"ש.

## ראו גם
* ליילנד משאית קיטור - שנת 1896
* ליילנד 8
## לקריאה נוספת
* ליילנד מוטורס (Leyland Motors - HowlingPixel)

## קישורים חיצוניים

## הערות שוליים

קטגוריה:משאיות
קטגוריה:דגמי מכוניות שהושקו ב-1904
קטגוריה:רכבי ליילנד
קטגוריה:כלי רכב בריטיים
נבחרת גביע בילי ג'ין קינג של שווייץ

**נבחרת גביע בילי ג'ין קינג של שווייץ** היא נבחרת הטניס של שווייץ המשחקת בגביע בילי ג'ין קינג (גביע הפדרציה), ומורכבת משחקניות הטניס הבכירות שלה.

הנבחרת משחקת בגביע הפדרציה החל משנת 1963, כאשר התחרות הוקמה. ההישג הגבוה של הנבחרת הייתה זכייה בשנת 2022.

נכון לשנת 2025 שיחקה שווייץ מאז תחילת השתתפותה בגביע בילי ג'ין קינג/גביע הפדרציה 157 משחקים בינלאומיים, בהם ניצחה 87 פעמים.

## הישגי הנבחרת

## קישורים חיצוניים

* נבחרת טניס הנשים של שווייץ - דף הנבחרת מאתר גביע בילי ג'ין קינג

## הערות שוליים

שווייץ
טניס
קטגוריה:שווייץ: טניס
אולם יערת העמק

**אולם יערת העמק** הוא אולם ספורט המשמש למשחקי הבית של קבוצות הכדורסל של הפועל מגדל העמק-יזרעאל המשחקת בליגה הלאומית בכדורסל. האולם ממוקם בסמוך לקריית החינוך על שם שאול עמור.

האולם מכיל כ-850 מקומות ישיבה בשני יציעים.

בקיץ 2017 החלו עבודות לשיפוצו של האולם. במהלך שיפוץ זה הוחלף הפרקט, שופצו אזורים שונים במבנה האולם כגון חדרי השירותים והחלפת כל מושבי הטריבונות, התקנת שעוני משחק ולוחות תוצאות ושופצה רחבת הכניסה. השיפוץ הושלם בינואר 2018 לאחר שעלה כ-1.5 מיליון שקלים. ב-2026 צפוי לאולם שיפוץ נוסף שיכלול בין השאר הסרת העמודים הפוגעים בצפייה מהיציע, שיפוץ מלתחות ועוד.

## קישורים חיצוניים
* האולם - באתר איגוד מנהלי מחלקות הספורט

## הערות שוליים

יערת העמק
קטגוריה:מגדל העמק: ספורט
קטגוריה:מגדל העמק: מבנים
שירות ביון החוץ של רומניה

שמאל|ממוזער|120px|סמל שירות ביון החוץ של רומניה הישן
**שירות ביון החוץ של רומניה** (ברוסית: **Serviciul de Informații Externe**) הוא סוכנות הביון הרומנית ואחד הארגונים החשאיים ביותר בקהילת המודיעין הרומנית. 

ארגון זה אחראי לאיסוף מגוון אמצעי איסוף מודיעין בנוגע לביטחון הלאומי והאינטרסים הלאומיים של המדינה. השירות ממונה על איסוף מידע מסוג מודיעין אנושי (יומינט) ומשימות הפקת מודיעין חשאיות מחוץ לגבולות המדינה, דיפלומטיה חשאית, תפקידים מיוחדים וסיכול יעדים אזרחיים וצבאיים של האויב. פעילותו כפופה להנחיות הממשלה וצווים נשיאותיים והוא כפוף לנשיא רומניה.

הארגון מקביל ל-CIA האמריקאי ולמוסד הישראלי.
שירות ביון החוץ הוקם בפברואר 1990 מכוח צו 111 של חזית הישועה הלאומית שייסדה את מרכז ביון החוץ (Centrul de Informații Externe) בתור סוכנות הביון החדשה, מתוך מחלקת המודיעין של הסקוריטטה.

מעט מאוד ידוע על מבצעי הארגון ואופי פעילותו מהווה מידע חסוי וחשאי.

## קישורים חיצוניים

* 

 
 
קטגוריה:קהילת המודיעין הרומנית
רומניה: ארגונים
רולף קרלס

**רולף קרלס** (בגרמנית: **Rolf Carls**; 29 במאי 1885 – 29 באפריל 1945) היה אדמירל גרמני במלחמת העולם השנייה.

## ביוגרפיה
קרלס נולד ברוסטוק ב-29 במאי 1885. ב-1903 הוא התגייס לצי הקיסרי הגרמני, ואת הכשרתו הבסיסית קיבל על האנייה "שטיין". ב-1905 הועבר לשייטת הגרמנית שהוצבה בסין, וב-28 בספטמבר 1906 הועלה לדרגת לויטננט צור זי. לאחר מכן שרת על האנייה "הנסיך ביסמרק" ואז על הטרפדת "טאקו". ב-1907 חזר לגרמניה, ועם פרוץ מלחמת העולם הראשונה הוצב כקפיטן-לויטננט על הסיירת הקלה "ברסלאו". סיירת זו הייתה חלק מ"פלגת הים התיכון" בפיקודו של וילהלם סושון. עם פרוץ המלחמה הייתה הפלגה לכודה בים התיכון, ועשתה מאמצים להימלט מהצי הבריטי. הממשלה הגרמנית הצליחה לשכנע את האימפריה העות'מאנית לפתוח את הדרדנלים בפני הספינות וכדי לעקוף את הנייטרליות הטורקית, העניקו הגרמנים את האוניות במתנה לטורקיה. האניות הניפו את הדגל הטורקי, אך הצוותים הגרמניים המשיכו להפעילן וסושון המשיך לפקד עליהן. קרלס קיבל מהעות'מאנים את אות מסדר אוסמאני דרגה רביעית. באמצע ינואר 1917 הוא הועבר חזרה לגרמניה, וב-15 באפריל של אותה שנה הועבר לכוח הצוללות. במהלך 1918 הוא פיקד על הצוללות "U 9" ו-"U 124".

עם סיום המלחמה ופיזורו של הצי הקיסרי, הצטרף קרלס אל הרייכסמרינה. באוקטובר 1928 הוא מונה לראש מחלקת ההדרכה של הצי, וב-27 בספטמבר 1932 מונה למפקד אוניית הקו "הסן". בדצמבר 1936 הוא מונה למפקד הצי (Flottenchef) - התפקיד השלישי במעלתו בצי הגרמני, המקביל למפקד צי הבית (Home Fleet) בצי הבריטי. במקביל, בספטמבר 1937, במהלך מלחמת האזרחים הספרדית, הוא פיקד על כוח אוניות גרמניות מול חופי ספרד. בנובמבר 1938 הועבר התפקיד של מפקד הצי להרמן בהם, וקרלס מונה למפקד בסיס הצי הים הבלטי. בעקבות פרישתו של קונרד אלברכט ב-1939, ירש אותו קרלס כמפקד קבוצת הצי מזרח. הוא השתתף בתכנון מבצע וסריבונג - הפלישה לנורווגיה, ובאוגוסט 1940 הופקד גם על הניהול המבצעי של כוחות הצי הגרמניים בדנמרק. בסתיו 1941 פיקד על כוחות הצי שהשתתפו במבצע ברברוסה וכבשו את האיים הבלטיים.

ב-31 במאי 1943 פרש קרלס משירות פעיל, לאחר שהיטלר דחה את מועמדותו כמפקד הקריגסמרינה במקום אריך רדר, והעדיף למנות את קרל דניץ הצעיר יותר. לאחר פרישתו בחר להיכנס לפוליטיקה, ומונה לממלא מקומו של מנהל מחוז סטורמרן. משרדו היה בהתחלה בהמבורג-ונדסבק, אך היה עליו לעבור לבאד אולדסלו בעקבות התגברות ההפצצות של בעלות הברית. פחות משבועיים לפני תום המלחמה, העיר הופצצה על ידי 300 מפציצים של בעלות הברית ב-24 באפריל 1945. בהפצצה זו נגרמו למעלה מ-700 מקרי מוות (ברובם המכריע של האזרחים, כולל פליטים רבים) קרלס עצמו נהרג במרתף בית הספר עם עוד 29 אנשים. הוא היה בן 59 במותו

## קישורים חיצוניים

* Hans Wilhelm Karl/ רולף קרלס 

קטגוריה:ימאי הצי הקיסרי הגרמני
קטגוריה:חיילי הרייכסווהר
קטגוריה:אדמירלים בקריגסמרינה
קטגוריה:אנשי צבא גרמנים במלחמת העולם הראשונה
קטגוריה:מעוטרי צלב הברזל
קטגוריה:מעוטרי הצלב הגרמני בזהב
קטגוריה:מעוטרי צלב האבירים
קטגוריה:צוללנים גרמנים
קטגוריה:גרמנים במלחמת האזרחים בספרד
קטגוריה:גרמנים שנולדו ב-1885
קטגוריה:גרמנים שנפטרו ב-1945
שלמה קצין

הרב **שלמה שאול קצין** (מרץ 1909 – 23 באוקטובר 1982) היה שוחט, מוהל ומורה הוראה, רב השכונות נחלת אחים ונחלת ציון בירושלים, אב בית דין במצרים, ודיין ביפו ובתל אביב.

## ביוגרפיה
נולד בירושלים בחודש מרץ 1909 (אדר ה'תרס"ט) לאלטון ולרב שאול קצין, שהיה מקובל ומחבר הספרים "אמרי בינה" ו"פרי צדיק". האות ש' נוספה לשמו כקיצור לשם אביו, כנהוג במשפחתו בתקופה זו. בילדותו למד בתלמוד תורה ובבית ספר, ומשם המשיך לישיבת פורת יוסף, שם למד אצל הרב יעקב עדס והרב עזרא עטיה.

בסיום לימודיו הוסמך לרבנות על ידי הרב בן-ציון מאיר חי עוזיאל, ושימש כרב השכונות "נחלת אחים" ו"נחלת ציון" בירושלים. במקביל שימש כסופר וכמזכיר בית הדין של העדה הספרדית בירושלים למשך כשנתיים.

הוסמך גם כשוחט ובודק, וכמוהל, ובשנת 1931 (ה'תרצ"א) ייסד בירושלים "בית דרשות לחכמה ולמוסר".

לאחר פטירת הרב יהודה הכהן מסלתון טראב, מונה לשמש תחתיו כאב בית דין וכרב במצרים. לאחר הקמת המדינה חזר ארצה והחל לשמש כרב וכדיין ביפו, וייסד שם את בית הכנסת הגדול "שיבת ציון". לאחר מספר שנים עבר להתגורר בבני ברק, והחל לשמש כמורה הוראה וכחבר בית הדין הרבני בתל אביב יפו.

הלך לעולמו ב-23 באוקטובר 1982 (ו' בחשוון ה'תשמ"ג).

אחיו היה הרב יעקב קצין.

## חיבוריו
* **כרם שלמה** - שני חלקים; חידושים על מסכתות הש"ס ושו״ת, דרושים שדרש בפני קהילות שונות, וביאור מאמרים שונים של חז"ל
* **טהרת בנות ישראל** - דיני נידה, טבילה וסדר טהרה, ירושלים ה'תרצ"ה
* **ניצוצי אור** - מוסר ותוכחות, ירושלים ה'תרצ״ה. בהסכמת הרבנים הראי״ה קוק, יוסף צבי דושינסקי, בן ציון אברהם קואינקה ואברהם פילוסוף
* **דברי שלמה** - שו"ת, חידושים ודרשות, שני חלקים
חלק ממאמריו פורסמו בירחונים תורניים ובעיתונים שונים

## קישורים חיצוניים
* 
* חכם שלמה קצין, באתר החכם היומי
* הרב יחיאל שלומוב, הרה״ג שלמה ש. קצין שליט״א, בירחון קול סיני, באתר HebrewBooks
* 

קטגוריה:בוגרי ישיבת פורת יוסף
קטגוריה:יפו: רבנים
קטגוריה:דייני בתי הדין הרבניים
קטגוריה:בני ברק: רבנים
קטגוריה:ירושלים: רבני שכונות
קטגוריה:שוחטים
קטגוריה:מוהלים
קטגוריה:מחברי ספרי מוסר ומחשבה
קטגוריה:מחברי ספרי דרוש
קטגוריה:מחברי ספרות תורנית
קטגוריה:אנשי היישוב ילידי הארץ
קטגוריה:אבות בתי דין
קטגוריה:נחלאות: אישים
קטגוריה:יהודים הקבורים בהר הזיתים: חלקת הספרדים
קטגוריה:ישראלים שנולדו ב-1909
קטגוריה:ישראלים שנפטרו ב-1982
סרבה

[ממוזער|שמאל|[בול דואר של רפובליקת מולדובה המוקדש לריקוד הסרבה]]
**סרבה** (ברומנית: **Sârbă** או **Sîrba**) הוא ריקוד עם רומני מהיר במקצב 2/4 ממשפחת המחולות הבלקנו-קרפטיים ונפוץ ברומניה וברפובליקת מולדובה.

סרבה הוא ריקוד מעורב לשני המינים המתבצע בדרך כלל בחצי מעגל. המחוללים צועדים בו זמנית לצדדים וידיהם על כתפי המחוללים הסמוכים מצד ימין ומצד שמאל. את הריקוד מתחילים מצד שמאל אל צד ימין, תוך שילוב צעדים אל מרכז המעגל והחוצה.

גם כליזמרים נוהגים לנגן סרבה

## קישורים חיצוניים
* Istoria dansului 
* Dansul popular, poartă spre identitatea națională 
* 

## הערות שוליים

קטגוריה:ריקודי עם
קטגוריה:פולקלור רומני
קורדובה (קולומביה)

**קורדובה** (בספרדית: **Córdoba**) הוא אחד מ-32 המחוזות של קולומביה. המחוז נמצא בצפון קולומביה והוא גובל בים הקריבי בצפון, בסוקרה ובבוליבר במזרח ובאנטיוקיה בדרום ובמערב.

המחוז משתרע על שטח של 25,020 קמ"ר. במחוז מתגוררים כ-1.8 מיליון תושבים (הערכה ל-2017). בירת המחוז היא מונטריה.

דגל קורדובה דומה לדגל סיירה לאון

## היסטוריה
בתקופה הפרה-קולומביאנית התגוררו באזור מספר שבטי ילידים, ובעיקר בני הסֵנוּ  שחיו לאורכו של נהר סינו . האירופאי הראשון שהגיע לאזור היה מגלה הארצות הספרדי רודריגו דה בסטידס ב-1501. הספרדים החילו להקים יישובים באזור כמה עשרות שנים לאחר מכן.

האזור היה שייך ליחידות מנהליות שונות, ועם הקמת רפובליקת קולומביה במתכונתה הנוכחית בסוף המאה ה-19 הוא היה שייך למחוז בוליבר. מחוז קורדובה פוצל מבוליבר ב-1952. המחוז נקרא על שמו של חוסה מריה קורדובה , שהיה איש צבא שפעל למען עצמאות קולומביה.

## כלכלה
הכלכלה המקומית מסתמכת בעיקר על גידול מקנה, חקלאות, הכוללת בין היתר גידול אורז, תירס, יאם, מניהוט, שומשום, בננה, קנה סוכר, כותנה, דורה וקקאו, כרייה ודיג.

## חלוקה מנהלית
ממוזער|חלוקת המחוז לפרובינציות.
בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לשבע פרובינציות (Provincias) כדלהלן:

## קישורים חיצוניים

* 

## הערות שוליים

קטגוריה:קולומביה: מחוזות
קטגוריה:מדינות וטריטוריות שהוקמו ב-1952
מילובאן קאפור

**מילובאן קאפור** (באנגלית: **Milovan Kapor**; נולד ב-5 באוגוסט 1991) הוא כדורגלן קנדי ממוצא סרבי המשחק בפוהרוני בעמדת הבלם.

## קריירת מועדונים
קאפור נולד בעיר טורונטו שבמחוז אונטריו אשר בקנדה להורים ממוצא סרבי. קאפור התחיל לשחק כדורגל בקבוצת הכדורגל של אוניברסיטת מרילנד. בקיץ  הצטרף לקדיס מהליגה השלישית בספרד, אליה השתייך שנה אחת ולא רשם דקות משחק בה.

בינואר  חתם בדוקלה באנסקה ביסטריצה מליגת העל הסלובקית. ב-6 במרץ 2015 ערך את הופעת הבכורה שלו בדוקלה בתיקו 1-1 נגד ספרטק טרנבה. שבוע לאחר מכן, קאפור הבקיע את שער הבכורה שלו בקריירה בתיקו 1-1 נגד רוז'ומברוק.

בקיץ  חתם בפודברזובה בה שיחק רק 9 משחקים עד סיום העונה.

בקיץ  חתם בזלטה מוברצה. ב-15 באפריל 2017 הבקיע את שער הבכורה שלו בקבוצה שהיה גם שער הניצחון בדקה ה-93 של המשחק נגד סניצה.

ב-6 באוגוסט 2017 חתם בהפועל חדרה מהליגה הלאומית. בינואר  עזב את חדרה וסיכם בהומל מליגת העל הבלארוסית.

ב-23 ביולי 2019 חתם בבוכרה מליגת העל האוזבקית.

ב-10 באוגוסט 2020, קאפור חתם באתלטיקו אוטווה.

בינואר  חתם בפוהרוני מליגת העל הסלובקית.

## קריירה בינלאומית
קאפור זומן לסגל המורחב של נבחרת קנדה לקראת גביע הזהב 2017, אך לא נכלל בסגל הסופי. ב-9 באוקטובר 2017 נכלל לראשונה בסגל הנבחרת בהפסד 1-0 נגד , אך לא זכה לדקות משחק.

## קישורים חיצוניים

## הערות שוליים

קטגוריה:כדורגלנים קנדים
קטגוריה:בלמי כדורגל קנדים
קטגוריה:קשרי כדורגל קנדים
קטגוריה:טורונטו: כדורגלנים
קטגוריה:כדורגלני קדיס
קטגוריה:כדורגלני דוקלה באנסקה ביסטריצה
קטגוריה:כדורגלני פודברזובה
קטגוריה:כדורגלני הפועל חדרה
קטגוריה:כדורגלני הומל
קטגוריה:כדורגלנים זרים בישראל
קטגוריה:ספורטאים זרים בארצות הברית
קטגוריה:ספורטאים קנדים בספרד
קטגוריה:ספורטאים זרים בסלובקיה
קטגוריה:ספורטאים קנדים בישראל
קטגוריה:ספורטאים זרים בבלארוס
קטגוריה:ספורטאים זרים באוזבקיסטן
קטגוריה:קנדים ממוצא סרבי
קטגוריה:קנדים שנולדו ב-1991
אוטו שניוינד

**הוברט מריה אוטו שניוינד** (בגרמנית: **Hubert Maria Otto Schniewind**; 14 בדצמבר 1887 – 26 במרץ 1964) היה אדמירל גרמני במלחמת העולם השנייה.

## ביוגרפיה
שניוינד נולד ב-14 בדצמבר 1887 בסארלואי שבקיסרות הגרמנית. ב-1907 הוא התגייס לצי הקיסרי הגרמני, ובמלחמת העולם הראשונה שימש כמפקד טרפדות. הוא היה חלק מהכוח הגרמני בפיקודו של לודוויג פון רויטר, אשר עם סיום המלחמה הועבר לסקפה פלו עד שבחוזה ורסאי יוחלט על גורל אניותיו. בהוראתו של רויטר, הציתו הגרמנים את האניות והטביעו אותן כדי שלא יפלו לידי הבריטים. בעקבות כך, נלקח שניוינד בשבי הבריטי. הוא שוחרר ב-1920, התגייס לפרייקור והוצב בבריגדת ארהארדט. עם הקמתו של הרייכסמרינה, התגייס אליו ומונה למפקד שולת המוקשים "M 133". בין 1925–1926 שימש כיועץ לענייני ימייה של שר ההגנה אוטו גסלר. ב-1932 מונה למפקד הסיירת הקלה "קלן". לאחר מכן מילא תפקידי ניהול ומטה, וב-1937 הועלה לדרגת קונטר-אדמירל.

ב-31 באוקטובר 1938 הוא מונה לראש המטה של הצי (Seekriegsleitung), וב-1940 הועלה לדרגת ויצה-אדמירל. בעקבו הטבעתה של ה"ביסמרק" ב-27 במאי 1941 ומותו של גינתר ליטיינס, מונה שניוינד למחליפו של ליטיינס בתפקיד מפקד הצי (Flottenchef) - התפקיד השלישי במעלתו בצי הגרמני, המקביל למפקד צי הבית (Home Fleet) בצי הבריטי. ב-1943 הוא הועבר לפקד על קבוצת הקרב הצפונית, וב-1 במרץ 1944 הועלה לדרגת גנרל-אדמירל. הוא הועבר מהתפקיד ב-30 ביולי של אותה שנה, ועד סיום המלחמה לא קיבל תפקיד חדש. לאחר המלחמה, נעצר ונשפט במהלך משפט הפיקוד העליון על חלקו בתכנון מבצע וסריבונג - הפלישה לנורווגיה, אולם זוכה. הוא נפטר ב-26 במרץ 1964 בעיר לינץ אם ריין.

## קישורים חיצוניים

* אוטו שניוינד 

קטגוריה:ימאי הצי הקיסרי הגרמני
קטגוריה:חיילי הרייכסווהר
קטגוריה:אדמירלים בקריגסמרינה
קטגוריה:אנשי צבא גרמנים במלחמת העולם הראשונה
קטגוריה:מעוטרי צלב הברזל
קטגוריה:גרמנים שנולדו ב-1887
קטגוריה:גרמנים שנפטרו ב-1964
חיל האוויר ה-14 של ארצות הברית

**חיל האוויר ה-14 של ארצות הברית** (באנגלית: **Fourteenth Air Force**) היה כוח שהשתייך לפיקוד החלל של חיל האוויר של ארצות הברית והיה אחראי על הארגון, האימונים, הציוד, הפיקוד והשליטה והעסקת כוחות החלל של חיל האוויר לתמיכה בפעילות הפיקודים הקרבים המאוחדים. לאחר הקמת כוח החלל של ארצות הברית הפך חיל האוויר ה-14 לפיקוד המבצעים של כוח החלל. 

## היסטוריה
שורשי חיל האוויר וסמלו מגיעים מיחידת "הנמרים המעופפים", כינויה של קבוצת מתנדבים מהגיס האווירי של צבא ארצות הברית בראשות קלייר שנו, שסייעו לחיל האוויר הסיני במהלך מלחמת סין–יפן השנייה. ביולי 1942 הוטמעה יחידת הנמרים המעופפים בכוח המשימה האווירי של סין. 1943 נוסד חיל האוויר ה-14 בהוראה מיוחדת של נשיא ארצות הברית פרנקלין דלאנו רוזוולט ושנו מונה למפקדו הראשון. החיל פעל במהלך מלחמת העולם השנייה בזירה הסינית ובזירה הדרום-מזרח אסייתית. במהלך הקרבות השמיד חיל האוויר 2,315 מטוסים יפנים, 365 גשרים, 1,225 קטרים ו-715 קרונות רכבת. 

לאחר המלחמה עבר חיל האוויר לאורלנדו שבפלורידה וב-1946 קיבל אחריות על ההגנה האווירית באזור דרום-מזרח ארצות הברית. ב-1948 הועבר החיל תחת פיקוד האוויר הקונטיננטלי ומשימתו הורחבה גם לאימון יחידות מילואים. במהלך מלחמת קוריאה נטל החיל חלק בהכשרה ובשינוע של אלפי יחידות וחיילי מילואים והמשמר הלאומי. ב-1957 קיבל החיל אחריות גם למשימות חיפוש והצלה וכן היה אחראי לכל משימות התובלה של כוחות המילואים במזרח ארצות הברית. בספטמבר 1960 פורק החיל. 

באפריל 1966 הוקם החיל מחדש במסגרת פיקוד ההגנה האווירית. ביולי 1968 עבר מטה החיל לבסיס חיל האוויר אנט בקולורדו וקיבל את השם כוח החלל ה-14. משימתו הייתה לזהות שיגורי טילי אויב, לעקוב אחר טילים ולוויינים בחלל ולספק שירותי שיגור לוויינים. כמו כן קיבל את התפקיד לאמן, לצייד ולהשים את מפעילי מערכות הריגול הלווייניות וההגנה מפני טילים. 

באוקטובר 1976 שונה שם החיל לחיל האוויר ה-14 (מילואים), ייעודו שונה והוא הועבר לבסיס חיל האוויר דובינס בג'ורג'יה. משימתו החדשה הייתה לפעול תחת פיקוד התובלה של חיל האוויר, והוא השתתף במסגרת זו בין השאר בפלישה האמריקאית לפנמה. 

ביולי 1993 חזר החיל לפעול בתחום לוחמת החלל והוצב תחת פיקוד החלל של חיל האוויר. 

בסוף 2019 עברו יחידות החיל לכוח החלל של ארצות הברית כפיקוד המבצעים שלו.

## ארגון
חיל האוויר ה-14 כולל כ-7,600 חיילים, 6,000 אזרחים ו-11,000 עובדי קבלן. 

החיל מורכב מחמש כנפות ומרכז משולב למבצעי חלל (JSpOC), הפרושים ב-44 אתרים ברחבי העולם. מטה החיל ממוקם בבסיס חיל האוויר ונדנברג בקליפורניה. 

יחידות החיל:
*כנף החלל ה-30 - כנף שיגור לוויינים הממוקמת בבסיס חיל האוויר ונדנברג
*כנף החלל ה-45 - כנף שיגור לוויינים הממוקמת בבסיס חיל האוויר פטריק בפלורידה
*כנף החלל ה-21 - כנף שליטה ובקרה והתרעה מפני טילים הממוקמת בבסיס חיל האוויר פיטרסון בקולורדו
*כנף החלל ה-50 - כנף שליטה ובקרה ללוויינים הממוקמת בבסיס חיל האוויר שריבר בקולורדו
*כנף החלל ה-460 - כנף התראה מפני טילים הממוקמת בבסיס חיל האוויר באקלי בקולורדו
*מרכז משולב למבצעי חלל - מספק שליטה ובקרה סביב לשעון לכל כוחות החלל המבצעיים, תכנון, תיאום והערכה למשימות הקשורות בחלל. ממוקם בסיס חיל האוויר ונדנברג

## קישורים חיצוניים

*אתר חיל האוויר ה-14

קטגוריה:ערכים שבהם תבנית בריטניקה אינה מתאימה
קטגוריה:יחידות חיל האוויר של ארצות הברית
קטגוריה:גופי לוחמת חלל
אוטו שולצה

**אוטו שולצה** (בגרמנית: **Otto Schultze**; 11 במאי 1884 – 22 בינואר 1966) היה אדמירל גרמני במלחמת העולם השנייה. לפני כן התבלט כמפקד צוללות במלחמת העולם הראשונה ועל כך עוטר בפור לה מריט.

## ביוגרפיה
שולצה נולד באולדנבורג ב-11 במאי 1884, וב-1900 התגייס לצי הקיסרי הגרמני. ב-27 בספטמבר 1903 הוא הועלה לדרגת לויטננט צור זי, ב-21 במרץ 1905 לדרגת אובר-לויטננט צור זי וב-22 במרץ 1910 לדרגת קפיטן-לויטננט. עם פרוץ מלחמת העולם הראשונה הוצב על הדרדנוט "קניג". ב-1915 עבר לכוח הצוללות וב-11 במרץ 1916 מונה למפקד הצוללת "U-63". הוא פיקד עליה בהצלחה רבה והטביע 53 אניות בסך כולל של 132,567 טון. ב-18 במרץ 1918 הוא קיבל את עיטור ה"פור לה מריט". ב-28 באפריל של אותה שנה הועלה לדרגת קורבטנקפיטן.

עם סיום המלחמה ופיזורו של הצי הקיסרי, הצטרף שולצה לרייכסמרינה ומילא בו תפקידי ניהול ומטה. ב-1 באפריל 1925 הועלה לדרגת פריגטנקפיטן, ובין 1927–1929 פיקד על אוניית המערכה "אלזס". ב-1 בינואר 1928 הועלה לדרגת קפיטן צור זי, וב-28 בספטמבר 1929 מונה למפקד תעלת קיל. ב-26 בפברואר 1930 מונה למפקח על ההדרכה, וב-1 באפריל 1931 הועלה לדרגת קונטרה-אדמירל. באוקטובר 1933 הוא מונה למפקד הבסיס הימי הים הצפוני, וב-1934 הועלה לדרגת ויצה-אדמירל. ב-1936 הועלה לדרגת אדמירל, וב-1937 פרש מהצי. עם פרוץ מלחמת העולם השנייה ב-1939 הוא חזר לשירות כמפקד בסיס הצי הים הצפוני. הוא הודח מהתפקיד לאחר שלושה חדשים, ובין מרץ 1941 לאוגוסט 1942 פיקד על כוחות הצי בצרפת. ב-31 באוגוסט של אותה שנה, הוא פרש סופית מהצי, ועם פרישתו הועלה לדרגת גנרל-אדמירל. הוא נפטר בהמבורג ב-22 בינואר 1966 בגיל 81.

## קישורים חיצוניים

* אוטו שולצה 

## הערות שוליים

קטגוריה:ימאי הצי הקיסרי הגרמני
קטגוריה:חיילי הרייכסווהר
קטגוריה:אדמירלים בקריגסמרינה
קטגוריה:אנשי צבא גרמנים במלחמת העולם הראשונה
קטגוריה:מעוטרי צלב הברזל
קטגוריה:מעוטרי הצלב הגרמני בזהב
קטגוריה:צוללנים גרמנים
קטגוריה:גרמנים שנולדו ב-1884
קטגוריה:גרמנים שנפטרו ב-1966
נבחרת גביע בילי ג'ין קינג של ספרד

**נבחרת גביע בילי ג'ין קינג של ספרד** היא נבחרת הטניס של ספרד המשחקת בגביע בילי ג'ין קינג (גביע הפדרציה) העולמי ומורכבת משחקניות הטניס הבכירות שלה.

הנבחרת משחקת בגביע הפדרציה החל משנת 1972. היא הייתה בין הנבחרות החזקות בשנות ה-90 של המאה ה-20, כאשר זכתה במקום הראשון חמש פעמים (1991, 1993, 1994, 1995, 1998).

נכון לשנת 2025 שיחקה ספרד מאז תחילת השתתפותה בגביע בילי ג'ין קינג/גביע הפדרציה 146 משחקים בינלאומיים, בהם ניצחה 89 פעמים.

## תוצאות בגביע הפדרציה/גביע בילי ג'ין קינג

## קישורים חיצוניים

* נבחרת טניס הנשים של ספרד - דף הנבחרת מאתר גביע בילי ג'ין קינג

## הערות שוליים

ספרד
טניס
קטגוריה:ספרד: טניס
לודוויג יסלזון

**לודוויג יסלזון** (**Ludwig Jesselson**; 29 באוגוסט 1910, נקרבישופסהיים, הקיסרות הגרמנית – 3 באפריל 1993, ירושלים, ישראל) היה תעשיין ואיש עסקים יהודי אמריקאי, נדבן שתרם הון רב בעיקר בארצות הברית ובישראל.

## קורות חיים
יסלזון נולד ב-1910 בעיירה נֶקַרבּישוֹפְסְהַיים  שבדרום-מערב גרמניה. התחנך בעיר הסמוכה, היידלברג. החל את דרכו כתעשיין מתכת במולדתו, ובשנת 1937, בעקבות עליית הנאצים לשלטון, העביר את עסקיו להולנד ובהמשך היגר לארצות הברית והשתקע בה. עיקר עיסוקו היה מסחר בחומרי גלם (קומודיטיס). הוא השקיע בתחום מסחרו אך גם בנדל"ן ותחומים נוספים.

הונו של יסלזון נאמד במאות מיליוני דולרים. הוא תרם רבות למוסדות בישראל, ראשי ממשלת ישראל: יצחק רבין, שמעון פרס ויצחק שמיר היו מיודדים עמו, וכך גם השר יוסף בורג. ב-1980 קיבל תואר דוקטור לשם כבוד מאוניברסיטת בר-אילן לה תרם רבות.

יסלזון נפטר בירושלים באפריל 1993. אשתו אריקה נפטרה במרץ 2008.

ילדיו מנהלים את עסקי המשפחה לאחר פטירתו: מיכאל הבן הבכור, דניאל בעל עסקים בתחום המתכת כאביו, ובנימין (בן) יסלזון המתגורר בירושלים ומנהל את עסקי המשפחה בישראל.

## תרומות בולטות
*המכון הגבוה לתורה ע"ש לודביג ואריקה יסלזון באוניברסיטת בר-אילן, נבנה בעזרתו ונקרא על שמו ועל שם רעייתו אריקה.
*מדרשיית עמליה בגבעת מרדכי שבירושלים, קרויה על שם אמו של לודוויג יסלזון, שתרם את ההון הראשוני להקמת המוסד ותמך בו במשך שנים ארוכות.
*ארון הקודש בהיכל ישיבת פוניבז', שוקם ועבר רסטורציה במימונו של יסלזון.
*פרס יסלזון לעיצוב אמנות יהודית בת-זמננו, המוענק בידי מוזיאון ישראל. יסלזון תרם למוזיאון פריטי אמנות ויודאיקה יקרי ערך.
*בית הכנסת "אהל אהרן" בטכניון, נתרם על ידי יסלזון על שם אחיו אהרן יסלזון

## לקריאה נוספת
* דניאל אמאן, **מלך הנפט: חייו הסודיים של ידיד ישראל** (על מארק ריץ'), אור יהודה: כנרת, 2012. לפי מפתח בעמ' 309

## קישורים חיצוניים
* הערך 'יסלזון לודוויג' באתר Encyclopedia.com  
*לודוויג יסלזון: ביוגרפיה מפורטת באתר Immigrant Entrepreneurship: German-American Business Biographies 

*Eric Pace, Ludwig Jesselson, 82, Commodity-Trade Executive, *[[The New York Times]], April 5, 1993 (נקרולוג)
</div>
*
*

;על אשתו, אריקה יסלזון:
<div class="mw-content-ltr">
*[http://blogs.yu.edu/news/yeshiva-university-mourns-the-passing-of-erica-jesselson-benefactor-who-left-indelible-mark-on-jewish-community Yeshiva University Mourns the Passing of Erica Jesselson, Benefactor Who Left Indelible Mark on Jewish Community], [[ישיבה יוניברסיטי|YU]] News, March 12, 2008
*Yeshiva University, [http://www.legacy.com/obituaries/nytimes/obituary.aspx?n=erica-jesselson&pid=105550593 Erica Jesselson: Obituary], *The New York Times*, March 13, 2008
*Forward Staff, [http://forward.com/news/12937/erica-jesselson-philanthropist-86-01476 Erica Jesselson, Philanthropist, 86], *The Forward*, March 13, 2008
*Dennis Hevesi, [http://www.nytimes.com/2008/03/14/nyregion/14jesselson.html Erica Jesselson, Collector and Benefactor, Dies at 86], *The New York Times'', March 14, 2008 (נקרולוג)


## הערות שוליים

קטגוריה:נדבנים יהודים אמריקאים
קטגוריה:תעשיינים יהודים אמריקאים
קטגוריה:מהגרים מגרמניה לארצות הברית
קטגוריה:אמריקאים שנולדו ב-1910
קטגוריה:אמריקאים שנפטרו ב-1993
פלורין פורצ'ה

**פלורין פורצ'ה** (ברומנית: **Florin Purece**; נולד ב-6 בנובמבר 1991) הוא כדורגלן רומני המשחק בל.ק.ס. ניצ'יצ'ה בעמדת הקשר.

## קריירה
פורצ'ה התחיל את הקריירה שלו בארד מהליגה הרומנית השנייה בה שיחק שנתיים.

בקיץ  חתם בקונקורדיה קיאז'נה מליגת העל הרומנית. בקיץ  חתם בויטורול קונסטנצה עמה זכה באליפות ראשונה בקריירה ובתולדות המועדון.

ב-22 באוגוסט 2017 עזב לראשונה את רומניה וחתם בהפועל רעננה מליגת העל לשנה עם אופציה לשנתיים, אך ב-14 בנובמבר שוחרר מן הקבוצה. ב-25 בינואר 2018 חתם בל.ק.ס. ניצ'יצ'ה הפולנית

בקיץ , פורצ'ה חתם בספסי ספאנטו ג'ורג' מליגת העל הרומנית.

## תארים
; ויטורול
*ליגת העל הרומנית: 

## קישורים חיצוניים

## הערות שוליים

קטגוריה:כדורגלנים רומנים
קטגוריה:קשרי כדורגל רומנים
קטגוריה:ארד: כדורגלנים
קטגוריה:כדורגלני ארד
קטגוריה:כדורגלני קונקורדיה קיאז'נה
קטגוריה:כדורגלני הפועל רעננה
קטגוריה:כדורגלני ל.ק.ס. ניצ'יצ'ה
קטגוריה:כדורגלני פארול קונסטנצה
קטגוריה:כדורגלני ספסי ספאנטו ג'ורג'
קטגוריה:כדורגלני אוניברסיטת קלוז'
קטגוריה:כדורגלנים זרים בישראל
קטגוריה:ספורטאים רומנים בישראל
קטגוריה:ספורטאים זרים בפולין
קטגוריה:רומנים שנולדו ב-1991
גרגורי טאדה

**גרגורי טאדה** (בצרפתית: **Grégory Tadé**; נולד ב-2 בספטמבר 1986) הוא כדורגלן עבר צרפתי ששיחק בעמדת החלוץ.

## קריירת מועדונים
טאדה התחיל את הקריירה שלו בקבוצת אורבולט ספורט. בשנת  חתם בפורפאר את'לטיק. ביולי  חתם בסטראנר.

ב-24 בינואר 2009 חתם בקליידה מהליגה הסקוטית השנייה. בתום העונה שוחרר מהמועדון עקב בעיות כלכליות. בקיץ  חתם בריית' רוברס בה היה שותף לאחת מעונות השיא של המועדון שהגיע לחצי גמר הגביע הסקוטי והעפיל לליגת העל הסקוטית.

בקיץ  חתם באינברנס קלדוניאן ת'יסטל. ב-23 ביולי 2011 ערך את הופעת הבכורה שלו בקבוצה בהפסד 3-0 למות'רוול. ב-27 באוגוסט 2011 הבקיע את שער הבכורה שלו בקבוצה בניצחון 1-2 נגד קילמרנוק.

ביוני  חתם בסט. ג'ונסטון. ב-26 ביולי 2012 ערך את הופעת הבכורה האירופית בתיקו 1-1 נגד אסקישהירספור במסגרת מוקדמות הליגה האירופית, במשחק זה גם כבש את השער לזכות קבוצתו.

ביוני  עזב את סקוטלנד אחרי שבע שנים וחתם בקלוז' מליגת העל הרומנית. בעונתו הראשונה בקבוצה כבש שני שערים בלבד ב-22 משחקי ליגה, אך עונת לאחר מכן כבש 18 שערים ב-27 משחקים וסיים כמלך שערי הליגה.

ב-13 ביולי 2015 טאדה חתם בסטיאווה בוקרשט תמורת חצי מיליון אירו. בסיום העונה זכה עם סטיאווה באליפות רומניה, התואר הקבוצתי הראשון בקריירה של טאדה.

ב-20 ביולי 2016 חתם בקטר מליגת העל הקטרית.

ב-14 באוגוסט 2017 חתם במכבי פתח תקווה מליגת העל. חמישה ימים לאחר מכן, טאדה ערך את הופעת הבכורה שלו בפתח תקווה בניצחון 1-2 נגד מ.ס. אשדוד. ב-16 בספטמבר 2017 הבקיע את שער הבכורה שלו בקבוצה בהפסד 3-1 נגד עירוני קריית שמונה.

ב-12 בנובמבר 2018 חזר לרומניה וחתם בדינמו בוקרשט, אך שוחרר כעבור כחודשיים ללא ששיחק משחק ליגה אחד ונותר ללא קבוצה.

## תארים
; סטיאווה בוקרשט
*ליגת העל הרומנית: 

; אישיים
*מלך שערי ליגת העל הרומנית:  (18 שערים)

## קישורים חיצוניים

## הערות שוליים

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:נאנט: כדורגלנים
קטגוריה:כדורגלני צ'.פ.ר. קלוז'
קטגוריה:כדורגלני סטיאווה בוקרשט
קטגוריה:כדורגלני מועדון ספורט קטר
קטגוריה:כדורגלני מכבי פתח תקווה
קטגוריה:כדורגלני דינמו בוקרשט
קטגוריה:כדורגלנים זרים בישראל
קטגוריה:ספורטאים צרפתים ברומניה
קטגוריה:ספורטאים זרים בקטר
קטגוריה:ספורטאים צרפתים בישראל
קטגוריה:ספורטאים צרפתים בסקוטלנד
קטגוריה:צרפתים שנולדו ב-1986
סוקרה (מחוז)

**סוקרה** (בספרדית: **Sucre**) הוא אחד מ-32 המחוזות של קולומביה. המחוז נמצא בצפון קולומביה והוא גובל בים הקריבי בצפון, בבוליבר במזרח ובקורדובה במערב.

המחוז משתרע על שטח של 10,917 קמ"ר. במחוז מתגוררים כ-870 אלף תושבים (הערכה ל-2017). בירת המחוז היא סינסלחו.

## היסטוריה
בתקופה הפרה-קולומביאנית התגוררו באזור מספר שבטי ילידים, ובעיקר בני הסֵנוּ . האירופאי הראשון שהגיע לאזור היה מגלה הארצות הספרדי רודריגו דה בסטידס באזור 1500.

האזור היה שייך ליחידות מנהליות שונות, ועם הקמת רפובליקת קולומביה במתכונתה הנוכחית בסוף המאה ה-19 הוא היה שייך למחוז בוליבר. ב-1908 הוקם מחוז סינסלחו שבירתו הייתה העיר סינסלחו, אך כעבור שנתיים בלבד הוא סופח מחדש לבוליבר. הפיצול הסופי של מחוז סוקרה מבוליבר התרחש ב-1966. המחוז נקרא על שמו של אנטוניו חוסה דה סוקרה, מגיבורי העצמאות של קולומביה בפרט ודרום אמריקה בכלל.

## כלכלה
הכלכלה המקומית מסתמכת על גידול מקנה והפקת מוצרים ממנו, הפקת גז טבעי, כרייה, תעשייה, דיג וחקלאות, הכוללת בין היתר גידול מניהוט, בננה תירס, יאם, אורז, אבוקדו, אננס וכותנה.

## חלוקה מנהלית
ממוזער|חלוקת המחוז לאזורי משנה.
בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לחמישה אזורי משנה (Subregiones) כדלהלן:

## קישורים חיצוניים

* 
* 

## הערות שוליים

קטגוריה:קולומביה: מחוזות
קטגוריה:מדינות וטריטוריות שהוקמו ב-1966
.pk

**pk.** היא סיומת האינטרנט הלאומית של שמות המתחם (domain name) של אתרי אינטרנט הרשומים בפקיסטן, הסיומת הושקה בשנת 1992. שמות המתחם והסיומות מנוהלות על ידי ארגון 'PKNIC' תחת סמכותה של ממשלת פקיסטן. ארגון 'PKNIC' הוא ארגון ללא כוונת רווח אשר נוסד ביוני 1992.

## סיומות אינטרנט משניות
אתרים הרשומים תחת הסיומת pk. של פקיסטן חייבים להירשם תחת אחת מסיומות האינטרנט הבאות:

## ראו גם
* סיומת אינטרנט
* שם תחום

## קישורים חיצוניים

* 
* 
* דף הבית של הסיומת

## הערות שוליים

קטגוריה:פקיסטן: מדע וטכנולוגיה
גביע הפדרציה 1965

**[[גביע הפדרציה]] 1965** הייתה התחרות השלישית לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי קויונג, מלבורן. התחרות הייתה פתוחה לכל נבחרת שתרשם.

התחרות החלה ב-15 בינואר בהשתתפות 11 נבחרות והסתיימה ב-18 בינואר 1965.

המנצחת של התחרות הייתה אוסטרליה שניצחה במשחק הגמר נבחרת ארצות הברית וזכתה בגביע בפעם השנייה ברציפות.

לא הוענקו פרסים כספיים.
## מהלך התחרות

### משחק הגמר
בגלל חשש לגשם המשחק הועבר לאולם.

## קישורים חיצוניים
*  נתוני משחק הגמר

קטגוריה:תחרויות טניס ב-1965
קטגוריה:מלבורן: תחרויות טניס
קטגוריה:גביע הפדרציה
לאנדרו ז'ואקים ריביירו

**לאנדרו ז'ואקים ריביירו** (בפורטוגזית: **Leandro Joaquim Ribeiro**; נולד ב-13 בינואר 1995) הוא כדורגלן ברזילאי המשחק בטג'אן חנא סיטיזן בעמדת החלוץ.

## קריירה
לאנדרו התחיל את הקריירה שלו באינטרנסיונל. ב-29 במאי 2014 ערך את הופעת הבכורה שלו בקבוצה הבוגרת במשחק הליגה נגד שאפקואנסה.

בקיץ  הושאל לארוקה מליגת העל הפורטוגזית בה שיחק עד ינואר של אותה עונה. במאי  הושאל לגלוריה.

בינואר  חתם בדילה גורי מליגת העל הגאורגית. ב-5 במרץ 2017 ערך את הופעת הבכורה שלו בקבוצה בתיקו 0-0 נגד צ'יחורה סצ'חרה. ב-12 באפריל 2017 הבקיע צמד בתיקו 3-3 נגד לוקומוטיב טביליסי, שערים אלו היו גם שערי הבכורה שלו לאנדרו בקריירה.

ב-14 ביולי 2017 הושאל במכבי נתניה עד לסיום העונה עם אופציה לשלוש שנים נוספות.

ב-21 בדצמבר 2017 חתם בשריף טירספול מליגת העל המולדובית.

בינואר , לאנדרו חתם בסיאול א-לנד.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:ריו דה ז'ניירו: כדורגלנים
קטגוריה:כדורגלני אינטרנסיונל
קטגוריה:כדורגלני ארוקה
קטגוריה:כדורגלני דילה גורי
קטגוריה:כדורגלני מכבי נתניה
קטגוריה:כדורגלני שריף טירספול
קטגוריה:כדורגלנים זרים בישראל
קטגוריה:ספורטאים ברזילאים בפורטוגל
קטגוריה:ספורטאים זרים בגאורגיה
קטגוריה:ספורטאים ברזילאים בישראל
קטגוריה:ספורטאים זרים במולדובה
קטגוריה:ספורטאים ברזילאים בקוריאה הדרומית
קטגוריה:ברזילאים שנולדו ב-1995
אילנה רוזן

**אילנה רוזן** (נולדה ב-28 בפברואר 1962) היא חוקרת ספרות תיעודית של יהודים וישראלים במאה ה-20, פרופסור מן המניין באוניברסיטת בן-גוריון בנגב.

## ביוגרפיה
רוזן נולדה ב-1962 בירושלים. השלימה תואר ראשון בספרות אנגלית ובתולדות התיאטרון באוניברסיטה העברית (1985) והמשיכה לתואר שני (1988) ותואר שלישי (1994) בספרות עברית באותה אוניברסיטה. ב-1997 הצטרפה כמרצה במחלקה לספרות עברית באוניברסיטת בן-גוריון בנגב, ב-2002 קודמה לדרגת מרצה בכירה, ב-2010 הועלתה לדרגת פרופסור חבר וב-2017 קודמה לדרגת פרופסור מן המניין.

מחקריה עוסקים בזיכרון השואה של יהודים מהונגריה, בתרבות יהודית מרכז אירופית בין שתי מלחמות העולם, בעלייה והתיישבות בדרום הארץ ובסיפורת של יוצאי מצרים בישראל. במחקריה בוחנת רוזן סוגות תיעודיות, כגון סיפורי חיים, ספרי זיכרונות וסוגות עממיות כדוגמת סיפורת אישית ופתגם.

## ספריה
* **מעשה שהיה... – הסיפורת העממית של יהודי קרפטורוס**, תל אביב: המכון לחקר התפוצות באונ' תל אביב, 1999.
* **אחות לצרה – מסע אל סיפורי חייהן של ניצולות שואה מהונגריה**, באר שבע: הוצאת הספרים של אונ' בן-גוריון בנגב, 2003.
* **באושוויץ תקענו בשופר – יהודי קרפטורוס מספרים על השואה**, ירושלים: יד ושם והאוניברסיטה העברית, 2004.
* **חלוצים בפועל – קריאות בספרות תיעודית של ותיקי הדרום בישראל**, שדה בוקר: מכון בן-גוריון לחקר ישראל והציונות, 2016.
***משפחת שַׁאדֶלִי-בַּאבֶּלִי – זכרונות גדילה ירושלמית-הונגרית**. אמזון, 2021.
* ***Hungarian Jewish Women Survivors Remember the Holocaust - an Anthology of L''ife''' ***Histories***, Lanham, MD: University Press of America, 2004.
* ***Sister in Sorrow - Life Histories of Female Holocaust Survivors from Hungary***, Detroit, MI: Wayne State University Press, 2008.
* ***Soul of Saul - Life, Narrative and Proverbs of a Transylvanian-Israeli Grandfather*,*' ***Proverbium Supplement Series vol. 3''1.''' Burlington, VT: Vermont University, 2011.
*.***The Shaddely-Babbelies - Growing up in a Jerusalem-Hungarian Family**'. Amazon, 2021

## קישורים חיצוניים
* עמוד מרצה באתר אוניברסיטת בן-גוריון.
* קורות החיים של אילנה רוזן באתר אוניברסיטת בן-גוריון.
* .
* 

קטגוריה:סגל אוניברסיטת בן-גוריון בנגב: ספרות עברית
קטגוריה:חוקרות ספרות ישראליות
קטגוריה:חוקרי ספרות ישראלים
קטגוריה:חוקרי ספרות עברית
קטגוריה:בוגרות תיכון בויאר
קטגוריה:בוגרי תיכון בויאר
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראליות שנולדו ב-1962
קטגוריה:ישראלים שנולדו ב-1962